Os primers sobirans conoixius d'os checos estioron a dinastía d'os Premislidas, conoixius con seguridat dende Bořivoj I de Bohemia, baptizau enta l'anyo 880 por Sant Metodio chunto con a suya muller Santa Ludmila. Bořivoj ye succediu por Spytihněv, dimpués por Vratislau I de Bohemia y dimpués por Wenceslau I de Bohemia, derrocau por o suyo chermano Boreslau o crudel. Igual que en Polonia, a cristianización no fue total y part d'a población siguió pagana. A pesar que a cristianización se fació por os santos Cirilo y Metodio ninviaus por Costantinoble, os cristians checos s'alioron con Roma.